โดยปกติแล้วหากเราทานอาหารเข้าไปท้องมันจะป่องบริเวณพุง แต่นี่ป่องช่วงบนของท้องหรือช่วงบนสะดือ และมีอาการคลื่นไส้ เรอ อ้วก หลังทานอาหาร สังเกตว่าตัวเองทานได้น้อยลง ก่อนอวกจะเรอก่อน หลังจากนั้นจะอ้วก อ้วกเพียงเล็กน้อย หายใจไม่ค่อยทั่วท้อง เหมือนมันดันขึ้นมาจากท้อง เป็นเฉพาะหลังทานอาหาร แต่กว่าจะหายก็นานพอสมควรค่ะ อยากทราบว่าเป็นเพราะสาเหตุอะไร และต้องรักษาอย่างไรคะ ตอนนี้โรงพยาบาลแถวบ้านปิดค่ะ
สวัสดีค่ะ อาการกินเข้าไปแล้วอาเจียนออกมา คลื่นไส้ เรอเยอะดังกล่าวมานั้น อาจจะเกิดจาก ภาวะกรดไหลย้อน อาหารเป็นพิษ กระเพาะอาหารอักเสบหรือมีแผลในกระเพาะอาหาร การมีภาวะตับอักเสบมักมีตัวเหลืองร่วมด้วยหากมีอาการเรอเยอะ ลมดันในท้องเยอะ เป็นหลังทานอาหาร และเคยมีอาการคล้ายกันมาก่อนหน้านี้ อาจจะนึกถึงภาวะกรดไหลย้อนได้มากที่สุดแนะนำการรับประทานอาหารอ่อนๆและสุกสะอาด ไม่กินแล้วนอนทันที นั่งหัวสูงไว้ก่อน ดื่มน้ำมากๆ อาจรับประทานยาแก้คลื่นไส้เพื่อบรรเทาอาการ และถ้าอาการยังคงเป็นมากขึ้นเรื่อยๆ คลื่นไส้ อาเจียนเยอะจนกินไม่ได้ตามปกติ มีถ่ายดำ ปวดท้องมาก ควรจะไปพบแพทย์